open-index/open-wikipedia-markdown huggingface dataset:
Temperament and Character Inventory

**Temperament and Character Inventory** (TCI) er en biososial modell for å identifisere personlige egenskaper. Modellen fungerer som en personlighetstest med en skala for gradering. Den er utviklet av psykiateren C. Robert Cloninger i 1993. Cloninger har også utviklet personlighetstesten *[[Tridimensional Personality Questionnaire]]* (TPQ). 
 
Modellen består av fire såkalte temperamenter og tre karakterdimensjoner som personlighetsmålingen baserer seg på. Formålet med TCI er å kartlegge individuelle personlighetsforskjeller, både innenfor normalt omfang og psykopatologisk. TCI anvendes i psykiatri for kartlegging av mistilpassninger og psykopatologisk atferd. Et spørreskjema på 240 spørsmål er utviklet for å måle de ulike personlighetsdimensjoner.

## Referanser


## Eksterne lenker
Washington University of St.Louis - TCI
Morten Thrane Brünnich

**Morten Thrane Brünnich** (født 30. september 1737 i København, død 19. september 1827 i København) var en dansk zoolog og geolog. Han var gift med Wibecke f. Schou (1746 – 1820) og de hadde datteren Wibeche som giftet seg med Jens Esmark, også han geolog.

Han var utdannet cand.theol. men drev hovedsakelig med naturvitenskapelige studier. Brünnich disputerte i 1761 og ble i 1769 utnevnt til professor i naturhistorie og økonomi. Medlem av det Konglige Danske viden skaplige selskap og andre utenlandske vitenskapelige selskaper. Den naturhistoriske samlingen ved Københavns universitet ble bygget opp av Brünnich (blant annet på grunnlag av hans private samling) og ble kjøpt av kongen i 1782 og dannet grunnlaget for de nåværende naturhistoriske museer ved universitetet i København. Fra 1789 var han "Overberghauptmann i det Söndenfieldske Norge", samme år ble han også etatsråd. Han var direktør ved Modum Blaafargeverk og ved sølvverket på Kongsberg, men reiste tilbake til Danmark da sølvverket innstilte driften i 1808. Brünnich utga «Historiske Efterretninger om Norges Bjergværker» (1819) og første del av «Kongsberg Sølvverks Historie» (1826), 86 år gammel.

## Referanser
Lime minipris

**Lime minipris** er en norsk dagligvarekjede som ble etablert i 2012 og hadde rundt ti butikker, i all hovedsak tidligere Joker-utsalg høsten 2012.

Konseptet går ut på ekspress-dagligvare butikker som er søndagsåpne, med lange åpningstider, plassert i sentrale og tettbebygde strøk.

Kjeden ble startet av flere dagligvarekjøpmenn som ombygde sine egne butikker, men har i dag flere uavhengige kjøpmenn som har inngått samarbeidsavtaler med Lime.

## Referanser


## Eksterne lenker
* NRK Østlandssendingen: Reklamerte med tilbud på tobakk
*
Henrik Nyrerød

**Henrik Nyrerød** (født 17. mai 1881, død 25. november 1948 i Ölme) var en norsk friidrettsutøver som representerte Tønsberg IF. 

## Karriere
Ved NM i friidrett 1899 fikk han bronse på maraton, bak hhv Trygve Paulsen og Hallstein Bjerke. Året etter, ved NM i friidrett 1900, fikk han to nye bronsemedaljer, på 1500 meter og maraton. 

## Referanser


## Eksterne lenker
* Aage Møst - ''Raskest, høyest, lengst i 100 år : norsk friidrett 1896-1996'' (Nasjonalbiblioteket)
* Bjarne Vad Nilsen – NM vinnere menn 1897-2008
Hamstrings

**Hamstrings** («skinkestrengene») er en gruppe muskler på baksiden av låret, bestående av den tohodete knebøyeren  (*biceps femoris*), den halvsenete lårmuskelen (*semitendinosus*) og den flatsenete lårmuskelen (*semimembranosus*).

Musklene forbinder sittebensknuten i bekkenet med leggen (*crus*), og er involvert i strekking av hoftene og bøying av kneleddene. De går bak både hofteleddet og kneleddet.

Avrivning av sener eller muskelfibre i overgangen mellom muskel og sene i en av musklene i hamstringsgruppen er en vanlig idrettsskade hos blant andre fotballspillere og sprintere. 

## Referanser
Blind Date (band)

**Blind Date** var et band etablert i Bergen i 1982 av gitarist og sanger Svein Hovland, etter at trioen Gjennomslag ble oppløst samme år. Med seg fikk han Eirik Hundvin «Pytten» på bass, Magnar Torstad på trommer og gitarist Leiv Tungesvik. Under innspillingen av debutalbumet *Don't Talk* ble sistnevnte erstattet av Malcolm Little (gitar/synth).

Bandet spilte «voksen», kommersiell poprock, med engelske tekster, men ble ingen kommersiell suksess. Bandet fikk en hit med «Giving Up Sex».

I forkant av andrealbumet *Dangers Of Love* ble Magnar Torstad byttet ut med Rolf Wingsternes på trommer. Albumet fikk gode kritikker, men bandet ble oppløst kort tid etter.

I 1995 ga Hovland ut albumet *Seasons Of Fairytales* under navnet Toy Weather. Både Pytten og Torstad hjalp til, blant mange andre.

## Utgivelser
* *[[Don't Talk]]* (Epic, 1983) 
* *[[Dangers of Love]]* (Epic, 1984)

## Kilder
* Siren Steen, Bård Ose og Jan Eggum (red.). *Norsk pop- og rockleksikon*, Vega Forlag, 2005.

## Eksterne lenker
* 
* De laget også musikkvideo til låten "Giving up sex", som kan sees på youtube
Åkrestrømmen Ishall

**Åkrestrømmen Ishall**, eller **Rendalen Ishall**  er en ishall i Rendalen, Hedemark som ble åpnet i 22. januar 2007, den første uten fryse-anlegg. Ishallen i Rendalen har naturis og ligger naturlig til, like ved bygdas friidretts- og fotballstadion på Åkrestrømmen. Og Hallen eies av selskapet Rendalen Ishall.

## Eksterne lenker
* Ishaller og baner i Norge *hockey.no*
Carsten Matheson

**Carsten Stalius Matheson** (født 18. mars 1897 i Orkdal, død 17. september 1963) var en norsk sportsjournalist og offiser. Han var redaktør i *[[Sportsmanden]]* i perioden 1921–1940 og 1945–1957. Han var i 1921 en av stifterne av Sportsjournalistenes klubb.

Matheson hadde flere lederverv i norsk idrett og representerte Ski- og Fotballklubben Trygg og Oslo Skøiteklub. Han ble i 1920 valgt som styremedlem i Norges Bandyforbunds første styre. Fra 1922 til 1924 var han styremedlem i Norges Fotballforbund. I 1939–1940 var han sekretær i Norges Skøyteforbund. Han dømte NM-finalen i bandy i 1925.

Matheson var utdannet ved krigsskolen. Under felttoget i Norge i 1940 var han kaptein og sjef for første bataljon i Akershus infanteriregiment nr. 4 (Bn I/IR 4). Hans bataljon, Bataljon Matheson, kjempet på Ringerike og i Gausdal. Senere i krigen deltok han i den norske idrettsledelsen i Sverige og England. Etter krigen ble han stabssjef i Tysklandskommandoen. Han ble i 1948 oberstløytnant og var i perioden 1948 til 1957 nestkommanderende i Akershus regiment. Matheson ble pensjonert fra hæren i 1962. Han ble dekorert med St. Olavsmedaljen med ekegren.

## Referanser
Attacus lemairei

***Attacus lemairei*** er en sommerfugl som hører til familien påfuglspinnere (Saturniidae).

## Utseende
En meget stor (vingespenn ca. 230 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen.
Vingene har et markert, hvitt tverrbånd, kantet med sølvgrå skjell på yttersiden, som bølger seg sterkt i forvingen. Vingenes gjennomsiktige felter er smalt trekantede hos hannen, hos hunnen er de bredt trekantede, i forvingen gjerne med en ekstra, smalt oval flekk.

## Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

## Utbredelse
Arten lever på Palawan.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae – 59 slekter med ca. 500 arter. Muligens en parafyletisk gruppering.
************** Slektsgruppen Attacini – inneholder mange svært store arter
*************** Slekten *[[Attacus]]* Linnaeus, 1767 
**************** *Attacus lemairei* Peigler, 1985

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilder av artene

## Eksterne lenker
* 
* Saturniidae Web - *Attacus lemairei*. Med bilde av arten http://www.saturniidae-web.de/Attacus%20lemairei.htm
Hamar Volleyballklubb

**Hamar Volleyballklubb** (stiftet 1999) er en norsk volleyballklubb fra Hamar. Klubben har fått gjennomslag for bygging av sandvolleyballbaner på Koigen i Hamar.

## Herrer
Herrelaget spiller til daglig i 2. divisjon volleyball for herrer.

## Kvinner
Kvinnelaget spiller til daglig i 4. divisjon volleyball for kvinner.

## Eksterne lenker
* Offisiell hjemmeside
Yonkers

**Yonkers** er en by i Westchester County i delstaten New York. I 2012 hadde byen et innbyggertall på 198 449, noe som gjorde byen til den fjerde største i delstaten bak New York, Buffalo og Rochester. Byen grenser til byen New York i sør ved bydelen The Bronx. Byen er på sitt nærmeste punkt bare 3 kilometer fra Manhattan.

## Vennskapsbyer
*  Kamëz, Albania
*  Ternopil, Ukraina

## Kjente personer fra Yonkers
* Steven Tyler, låtskriver og musiker.
* Jon Voight, skuespiller.
* Hall & Oates, en sang-duo.
* Adam Rodriguez, skuespiller.
* Joseph Stilwell, general under andre verdenskrig.
* Vincent Richards, tennisspiller.
* W. C. Handy, blues og jazzmusiker.
* Immolation, et death metal-band.
* Gene Krupa, trommeslager.
* James Blake, tennisspiller.
* Earl Simmons, bedre kjent som **DMX**, er en rapper og skuespiller.
* Tommy Dreamer, profesjonell wrestler.
* Ella Fitzgerald, jazzsanger.
* Carlos Alazraqui, skuespiller, komiker, stemmeskuespiller og sanger.
* Anthrax, er et thrash metal band.
* Edwin H. Armstrong, ingeniør og oppfinner.

## Referanser


## Eksterne lenker
* 
* nettside for Yonkers Historical Society
* Hudson River Museum
Torkell Vinje

**Torkell Vinje** (1879–1955) var en lensmann og Høyre-politiker fra Skudenes. Han var stortingsrepresentant for Rogaland 1931–1949.

Han var sønn av stortingsmann og landbruksminister Aasmund Halvorsen Vinje. Han overtok i 1905 sin fars stillinger som lensmann i Skudenes lensmannsdistrikt, som omfattet Skudenes, Skudeneshavn og Åkra, samt magistrat i Skudeneshavn, og hadde stillingene til 1949. Han satt i Skudenes kommunestyre 1925–34, og var styreformann for Skudesnes og Aakra Sparebank 1927-1930. Han var en av få norske lensmenn som nektet å arrestere lærere under Læreraksjonen i 1942.

Vinje var vararepresentant til Stortinget fra Rogaland i perioden 1925–1927. Han tilhørte Frisinnede Venstre, som stilte fellesliste med Høyre, og som stod sterkt i fiskerbygdene ved Karmsundet. Senere satt han i fire valgperioder, fra 1931 til 1949, som fast representant. Han satt den første perioden i Frisinnede Venstres stortingsgruppe, men sluttet seg så til Høyre. Han satt i Stortingets sjøfarts- og fiskerikomité.

Han ble i 1949 tildelt Medaljen for borgerdåd.
## Referanser


## Eksterne lenker
*
Hans Ingelsrud

**Hans Ingvald Ingelsrud** (født 1903, død 1994) var en norsk langrennsløper fra Åmot i Modum. Hans beste resultat i Holmenkollen var 4.-plass på femmila i 1928, og han mottok kongepokalen samme år. Han ble premiert 18 ganger i Holmenkollen fra 1923 til 1934. 

Han har representert Norge både i Sverige og Finland (Lahti)

På begynnelsen av 1930-tallet flyttet Ingelsrud fra Melumhaugen på Åmot til Oslo. Han ble medlem av BUL, og sammen med klubbkamerat Hagbart Haakonsen begynte han å produsere skismøring under navnet Ha-Gli.

## Referanser
Christin Kristoffersen

**Christin Kristoffersen** (født 28. august 1973 i Harstad) er en norsk politiker (Ap) og næringslivskvinne. Fra 2011 til 2015 ledet hun Longyearbyen lokalstyre, et verv hun overtok etter Kjell Mork. I 2018 ble hun administrerende direktør i Studiesenteret, og i 2022 ble hun avdelingsdirektør i MiA – Museene i Akershus.

Kristoffersen flyttet til Longyearbyen fra Tromsø i januar 2009, sammen med mann og to barn, for å arbeide som forsknings- og studieleder på Universitetssenteret på Svalbard. I Longyearbyen tok hun styreverv i Oppvekstforetaket, Bydrift og Havnestyret, før hun i 2011 lot seg nominere som Arbeiderpartiets kandidat til lokalstyreledervervet. I kommunestyre- og fylkestingsvalget 2011 fikk Arbeiderpartiet 43 % oppslutning, og Kristoffersen ble innsatt som lokalstyreleder. Samtidig ble sønnen hennes,  valgt inn i lokalstyret. Begge sønnene hennes var på Utøya under terrorangrepet i juli 2011, men overlevde. 

En av Kristoffersen og Svalbard Aps viktigste temaer før valget i 2011, var behovet for videre utvikling av næringslivet i Longyearbyen og utvidelse av havnen. Longyearbyen lokalstyre etablerte en egen næringskomité i 2012 med Kristoffersen som leder.
I 2013 ble finansieringen av en næringsplan for Longyearbyen sikret gjennom et samarbeid med regjeringen.

I 2013 ble også en viktig del av finansieringsbehovet for den nødvendige havneutviklingen sikret med 200 millioner som ble tildelt Longyearbyen i regjeringens nasjonale transportplan i 2013.

I 2022 ble hun ansatt som avdelingsdirektør for teknisk- og industrielle kulturminner i MiA – Museene i Akershus, for å lede Fetsund Lenser, Besøkssenter våtmark Nordre Øyeren og Urskog–Hølandsbanen.

Christin Kristoffersen var innstilt som ny president i Norges Røde Kors i forbindelse med Røde Kors' landsmøte høsten 2020, men tapte for Thor Inge Sveinsvoll. 

Kristoffersen har siden 2017 vært gift med Raymond Johansen.

## Referanser




## Eksterne lenker
*
Ragnvald Smedvik

**Ragnvald Sigurd Smedvik** (født 8. september 1894 i Oslo, død 8. januar 1975) var en norsk fotballspiller, -dommer og -leder. Han representerte Frigg og ble norgesmester i 1914 og 1916. I 1916-finalen scoret han det ene av Friggs to mål.

Smedvik debuterte på det  mot  i 1914 og spilte åtte landskamper i perioden 1914–1916, de fleste som høyre half. I kampen mot  i Oslo i 1916 var han landslagets kaptein og spilte centerforward.

Smedvik var også dommer på internasjonalt nivå. Han dømte finalen i norgesmesterskapet i 1918 mellom  og , og i perioden 1921–1927 dømte han totalt sju landskamper.

Han hadde en rekke verv i Norges Fotballforbund. Han var styremedlem i fotballforbundet i periodene 1921–1922 og 1924–1926, han satt i forbundets lovkomité fra 1920 til 1929 og var leder i dommerkomiteen fra 1936 til 1939. Han var formann i uttagningskomiteen for landslaget i 1925–1926, samt i perioden 1927–1932. Smedvik drev også med tennis og var formann i Oslo Tennisklubb i 1947 og 1948.

## Referanser


## Eksterne lenker
* 
* Spillerprofil worldfootball.net
Johannes Skarprud

**Johannes Skarprud** (1874–1962) var en norsk lærer, bonde og forfatter. Han er særlig kjent for sitt dikt «Telemark» som han i 1919 vant pris for i en konkurranse om beste Telemarkssang.

Han var av bondeslekt, og gikk på folkehøgskole på Notodden. Han var engasjert i det frilyndte ungdomslagsarbeidet, og ble utnevnt til æresmedlem av ungdomslaget både i Kviteseid og Telemark. Gjennom ekteskapet med Gunnhild ble han svigersønn til forfatteren John Lie og svoger med forfatteren og forstmannen Haakon Lie. Det meste av livet var han bonde og lærer, men han arbeidet også som kontorist og handelsbetjent.

Han debuterte i 1898 med *Jon Aalandslien, fortælling fra Telemarken*, og skrev i alt 8 bøker. Forfatterskapet har blitt karakterisert som «skjemsame folkelivsbilete» og «å rekne for bygdedikting, og nådde ikkje ut over det, men som all god dikting av dette slaget så skriv han om truskap i kjærleiken og fedregarden».

Flere av hans tekster er gjenopptrykt i den lokalhistoriske årboka *Gamalt frå Kviteseid*.

## Forfatterskap
* 1898: *Jon Aalandslien*, fortelling
* 1905: *Borgny*, "Ei soga fortald i telemorksmaalføre"
* 1906: *Lauvsprett*, dikt. Ny utgave 1917
* 1918: *Raringar*, «stubbar til upplesing i lag og lyd»
* 1919: *Truskap*, fortelling
* 1922: *Naar livet blør*, roman
* 1923: *Nytt hjarta*, roman. Fortsettelse av foregående
* 1923: *Aasulv Aastangen*, fortelling
* 1932: *Kvad*, dikt og sanger
* 1948: *Fjellfolk*, fortellinger

## Referanser
O Jin-u

**O Jin-u** (chosŏn'gŭl: , hanja: , romanisering: *O Chin-u*, revidert romanisering: *O Jin-u*, født 8. mars 1917 i Nord-Hamgyong, død 25. februar 1995 i Pyongyang) var en nordkoreansk militær og politisk leder.

Lite er kjent om O Jin-u, bortsett fra at han var geriljasoldat under Kim Il-sung, og at han steg i gradene i Den koreanske folkearmé etter proklamasjonen av Den demokratiske folkerepublikken Korea (Nord-Korea) i 1948. O Jin-u ble dekorert for sin innsats under den påfølgende Koreakrigen, og forble en trofast rådgiver for Kim Il-sung frem til dennes død i 1994. O Jin-u ble utnevnt til generalstabssjef i luftvåpenet i 1958, general i 1963, visemarskalk i 1982 og marskalk i 1990. Han var direktør for Den koreanske folkearmés politiske avdeling 1967–1968 og 1979–1995 samt generalstabssjef 1968–1979. 

Han ble medlem av Koreas arbeiderpartis sentralkomité i 1954, politbyrået i 1966, sekretariatet i 1968 og politbyråets stående komité i 1977. Han var Nord-Koreas forsvarsminister 1976–1995. Etter at Kim Jong-il ble formann i Den nasjonale forsvarskommisjon i 1993, erstattet O Jin-u ham som 1. viseformann. O Jin-u bidro trolig til å konsolidere Kim Jong-ils makt i militæret.

Han fikk behandling for lungekreft i Paris i 1995, men døde samme år, 77 år gammel. Også hans sønner O Il-hun, O Il-jong og O Il-su har vært høytstående tjenestemenn i det nordkoreanske regimet, men falt i unåde under Kim Jong-uns ledelse.

## Referanser
Gregorio Paltrinieri

**Gregorio Paltrinieri** (født 1994) er en italiensk svømmer som vant gullmedaljen under 1500 fri ved Europeisk langbanemesterskap i svømming 2012.

Han tok gull under Sommer-OL 2016.

## Biografi
I 2012 kvalifiserte Gregorio Paltrinieri seg til sitt første OL i London 2012.  Der kvalifiserte han seg til finalen med den fjerde beste tiden på  14.50.11. og endte på 6.-plass i finalen. Han blir trent av Stefano Morini.

I 2021 representerte han Italia under Sommer-OL 2020 i Tokyo der han vant bronsemedalje på 10 kilometer maratonsvømming.

Han representerte landet sitt under Sommer-OL 2024 i Paris der han kom på 9. plass på 10 kilometer maratonsvømming.

## Se også
* Italia under Sommer-OL 2012

## Referanser


## Eksterne lenker
* 
* Swimmer profile at CONI website
Eystein Enoksen

**Eystein Enoksen** (født 29. november 1944) er professor ved Seksjon for fysisk prestasjonsevne ved Norges idrettshøgskole. Han er spesialist på coaching, friidrett og treningslære, en kompetanse han også nytter som aktiv friidrettstrener. 

Enoksen tok sin doktorgrad ved Norges idrettshøgskole i 2002, tittelen var «Utviklingsprosessen fra talent til eliteutøver. En longitudinell og retrospektiv undersøkelse av en utvalgt gruppe talentfulle friidrettsutøvere.»

## Eksterne lenker
Metro Hearts

***Metro Hearts*** er en musikk-EP med Leon Thomas III, utgitt i august 2012. 

## Sporliste

# «Forever»
# «Take Care»
# «Bad»
# «Moving On»
# «Vibe»
# «Never Look Back»
# «24-7»
Tromsø kommunes kulturvernpris

**Tromsø kommunes kulturvernpris** er en utmerkelse, utdelt årlig av Tromsø kommune i sin kommunestyresal under siste møte i desember.

Tromsø kommunes kulturvernpris er en kulturpris som deles ut årlig på siste kommunestyremøte i desember. Prisen skal tildeles  personer, institusjoner, foreninger som har sørget for «Istandsetting eller utbedring av eller tilbygg til eldre bygninger eller konstruksjoner på en slik måte at det fremstår som en positiv ivaretakelse av et nærmiljø i kommunen. Arbeidet bør være utført etter antikvariske retningslinjer» eller for «nybygg som i størrelse, form, materialbruk og detaljering er tilpasset et eldre bygningsmiljø på en forbilledlig måte.»

## Mottakere
* 1986 Polarmuseet
* 1987 Terje Smith Meyer
* 1988 Lakselvbukt husflidslag
* 1990 Arctandria kystlag
* 1992 Bygdefolket i Finnkroken
* 1994 Tromsø Havnevesen
* 1996 Arktisk forening
* 2000 Selskapet for Tromsø Bys Vel
* 2004 Nils Harald Moe
* 2005 Luftfartshistorisk forening
* 2004 lektor Nils Harald Moe
* 2008 Tromsøysund Menighet, for bevaring av Ishavskatedralen
* 2010 Olga Jensens legat for bevaring av Lille Strandheim
* 2012 Teaterselskapet Sadio Nor
* 2014 Tromsø Gravlunds Vel, for bevaring og vedlikehold av Tromsø gravlund
*2016 Perspektivet Museum
*2018 Margareth Eidem og Klara Hveding for deres mangeårige arbeid med Låvhaugen bygdemuseum
* 2019 Jos Kögeler
* 2020 Leif Arneberg, formidler av krigshistorie
* 2021 Jan Roger Lerbukt og Cecilie Nøstvik fra 1917-kutteren «Hermes II»
* 2022 Henrik Broberg for boka «Da byen ble stille», om Tromsø-jødenes historie

## Tromsø kommunes øvrige priser
* Tromsø kommunes hederspris
* Tromsø kommunes kulturpris
* Tromsø kommunes idrettspris
* Tromsø kommunes likestillingspris

## Referanser
Kristiania Kvindelige Svømmeklub

**Kristiania Kvindelige Svømmeklub** er en tidligere norsk svømmeklubb, etablert i 1913. I 1945 ble klubben innlemmet i Oslo Kapsvømnings Klub og dermed nedlagt. Klubben var en viktig del av norsk stuphistorie med sine tre OL-deltagere Brynhild Berge, Ragnhild Larsen og Julie Augusta Thaulow Helsing.   

## Referanser
Marit Sørensen

**Marit Sørensen** (født 1. juni 1949) er professor ved Seksjon for coaching og psykologi ved Norges idrettshøgskole (NIH). Hennes fagområder er idrettspsykologi, motivasjon og fysisk aktivitet og funksjonshemming.

I 1997 tok Sørensen sin doktorgrad ved Universitetet i Bergen, Fakultet for psykologi, Avdeling for biologisk og medisinsk psykologi. Avhandlingens tittel var *The psychology of starting and maintaining physical exercise*.

## Verv
##### Nåværende
* medlem av Rådet for Den norske turistforening Oslo og omegn
* leder av forskningsutvalget i Hest og helse

##### Tidligere
* visepresident og styremedlem i International Society of Sport Psychology
* president i Division 12, Sport Psychology i International Association of Applied Psychology
* medstifter og styremedlem i Norsk forening for idrettspsykologi
* medstifter og styremedlem i Norsk forening for tilpasset fysisk aktivitet

## Referanser


## Eksterne lenker
1. divisjon basketball for menn

**1. divisjon basketball for menn** er det nest øverste nivået i basketball for menn i Norge. 1. divisjon spilles som regionale ligaer etter 2012/13-sesongen.

## Eksterne lenker
* Norges Basketballforbund
Gravfeltet på Løykja

**Gravfeltet på Løykja** er et gravfelt fra jernalderen lokalisert på Løykja i Sunndal kommune og er av de største gravfeltene i landet. Gravfeltet har over 200 gravminner av forskjellige slag med funn fra romertiden fram til slutten av 900-tallet og har sannsynligvis før elveerosjon og jorddyrking hatt nærmere 500 graver. Det er flere gravformer representert på gravfeltet. I tillegg til gravhauger er det også gravrøyser, stjerneformede (trekantede) graver, en båtformet grav, flere ovale gravhauger og en samling lave gravrøyser fra romertiden med tydelig fotkjede.
Det har vært arkeologiske undersøkelser på gravfeltet flere ganger. Spesielt undersøkelsen av haug nr 1 gav mange funn. Denne graven hadde en sentralgrav fra slutten av 700-tallet med flere andre graver i samme haug fra andre perioder av vikingtiden. Den siste fra slutten av 900-tallet. Blant funnene er skålspenner, flere sverd, økser, spyd, hesteutstyr og annet fra minst 5 gravleggelser fra samme gravhaug ble utgravd. Funnene oppbevares i dag på NTNU-Vitenskapsmuseet. Gravfeltet er i dag en del av Leikvin Kulturminnepark.

## Referanser


## Eksterne lenker
* 
* Nordmøre museum: Gravfeltet på Løykja
Jostein Hallén

**Jostein Hallén** (født 10. januar 1958) er professor ved Seksjon for fysisk prestasjonsevne, Norges idrettshøgskole. Han er spesialist på idrettsfysiologi, arbeidsfysiologi, utholdenhet og treningslære. Han tok doktorgrad i biologi ved Universitetet i Oslo, med tittelen «Potassium balance in skeletal muscle during exercise». 

## Eksterne lenker
Erlend Bjøntegaard

**Erlend Øvereng Bjøntegaard** (født 30. juli 1990) er en norsk tidligere skiskytter som representerer Idrettslaget Bever'n.

Bjøntegaard debuterte i verdenscupen i skiskyting den 28. november 2012 med en 7.-plass på 20&nbsp;km normaldistanse i svenske Östersund. De siste årene hadde Bjøntegaard sin barndomskamerat Harri Luchsinger som trener. 

Bjøntegaard er sønn av Sigvart Bjøntegaard, som også var skiskytter i sine yngre dager.

## Meritter
### Olympiske leker

### Verdensmesterskap

## Galleri

Erlend Bjøntegaard - Anterselva (cropped).jpg|Bjøntegaard i Antholz
Erlend NM rulleskiskyting.jpg|Under NM i rulleskiskyting
Erlend Bjøntegaard (NOR) Maksim Tsvetkov (RUS) Johannes Boe (NOR) at flower ceremony (29203596767).jpg|Premieseremoni etter 15 km fellesstart i Tjumen 2018


## Referanser


## Eksterne lenker
*
Aunegården

**Aunegården** i Tromsø ble oppført omkring 1870 i sen-empire, og ligger i Sjøgata 29. Bygget ble fredet i 1991. I bygningen har det vært bolig, slakteri, produksjon og butikkutsalg. 
Aunegården huser i dag en kafe/restaurant

## Eksterne lenker
* Nord-Norsk arkitekturguide, om Aunegården 
* Aunegården 
*
Ålesund bibliotek

Ålesund bibliotek (grunnlagt 1872) er det største folkebiblioteket i Møre og Romsdal og har samarbeidsavtale med Møre og Romsdal fylkesbibliotek. Ålesund bibliotek består av hovedbibliotek og Spjelkavik filial.
## Lokalisering
Hovedbiblioteket tok i bruk nye lokaler i 1980 i forbindelse med bygging av nytt rådhus i Ålesund kommune, og har en sentral beliggenhet med bra adkomst i sentrum av byen, selv om vi befinner oss i 2. og 3. etasje i lavblokka i Ålesund Rådhus. (Magasin i underetasje). Utlånsarealet er på ca. 1000 m² og består av barneavdeling, voksenavdeling med avis- og tidsskriftavdeling, lokalsamling og lesesal.
## Organisering
Biblioteket har 13 ansatte. I 3. etasje er det kontorer for ansatte ved Ålesund bibliotek og fjernlånet ved Møre og Romsdal fylkesbibliotek, grupperom og møtesal til utleie.
## Kilder
Hjemmeside
Naustrose

**Naustrose** er en eufemistisk betegnelse for en form for graffiti som finnes i gamle kystmiljøer. Naustroser er stiliserte tegninger eller ristninger som forestiller vulva, det ytre kvinnelige kjønnsorgan. En naustrose består som regel av en oval med en vertikal strek i midten. Naustroser er oftest å finne i typiske mannsmiljøer i kyststrøkene, på og i naust, sjøstuer og rorbuer.

Ristninger med årstall, navn og andre inskripsjoner, eller med tegninger av symboler, mennesker og dyr, er vanlige i stavkirker og andre typer byggverk fra tidligere tider. De er ofte blitt oppfattet som skjemmende, men blir nå sett på som historiske kilder.

På Romsdalsmuseets bygninger kan en finne mange ristninger med de samme motivene eller innskriftene, men også tegninger av båter og annet med tilknytning til kystkulturen.
Naustroser finnes også på flere av museumsbygningene, risset inn på bordkledning, reisverk eller tømmer.

Naustrosene kan være fruktbarhetssymbol som uttrykker ønsket om godt fiske, eller uttrykk for pubertale fantasier. At denne typen ristninger har fått navnet «naustrose», vitner om en viss poetisk sans.

## Referanser
Fogd Drejers gate (Tromsø)

**Fogd Dreyersgate** er en ca 270 meter lang gate i Tromsø sentrum. Gata er en forlengelse av Vestregata og fortsetter til parken på Skriverplassen. Den er oppkalt etter Martinus Nissen Drejer. 

Fogd Dreyersgate 16 ble oppført omkring 1919 i jugendstil, og dessuten elementer av nyklassisisme og sveitserstil. Bygningen ble fredet i 1995.

## Eksterne lenker
* Om Fogd Dreyersgate 16  Arkitekturguide for Nord-Norge 
*
Deltek

**Deltek** er et amerikansk selskap som leverer forretningssystemer til prosjektorienterte virksomheter. Deltek har  kunder og to millioner brukere i mer enn 80 land..

Firmaet står blant annet bak forretningssystemet Maconomy og ressurssplanleggingsverktøyet People Planner. Firmaet har som mål å levere løsninger til kunnskapsbedrifter for optimalisering av ressurser, effektivisering av drift og levering av mer lønnsomme prosjekter.

Deltek Nordic består i dag av 80 ansatte i Oslo, København, Stockholm og Trondheim.

## Referanser


## Eksterne lenker
*
Den gamle rådstua

**Den gamle Rådstua** var Tromsøs rådhus fra 1864, og er tegnet at arkitekt P. H. Holtermann og er en blanding av sveitserstil og nygotikk. Rådhuset ble oppført av byggmester D. G. Evjen. Bygget ble fredet i 1981. 

I 1971 ble det benyttet av det nystartede Hålogaland Teater. I mai 1984 flyttet Hålogaland Teater inn i nye lokaler i KulturHuset. I dag eies bygget av Tromsø kommune, og inneholder både profesjonelle og amatørskuespillere, og frie sceniske grupper i Rådstua teaterhus. 

## Eksterne lenker
* Nettstedet Artemisia, om Rådstua
* Om Rådstua teaterhus  
*
Knudsengården (Møllergården)

**Møllergården** ligger i Skippergata 11 i Tromsø, og ble oppført ca 1832. Byggestilen er empire. Bygningen ble fredet i 1942.

På 1800-tallet hadde de fleste rikmannshjem i dette området egen hage. Hagen i Møllergården er den eneste gjenværende av disse sentrumshagene i Tromsø, og tidligere hager er forlengst bebygd. 

## Eksterne lenker
* Arkitekturguide for Nord-Norge, om Møllergården 
*
Kjeldsethgården

**Kjeldsethgården** i Tromsø er oppført om lag 1833 i empirestil for skomakermester Christian Næss fra Trondheim, og ligger i Skippergata 19. Det sies at bygget bærer preg av påvirkning fra Vestlandet og har klare trekk fra den samtidige byggeskikken i Midt-Norge. Bygget ble fredet i 1942.  

## Eksterne lenker
* Om Kjeldsethgården på nettstedet Arkitekturguide for Nord - Norge 
*
Maconomy

**Maconomy** er et forretningssystem spesielt utviklet for prosjektorienterte virksomheter innen offentlig og privat sektor. Maconomy er eid av det amerikanske firmaet Deltek. Fram til 2010 var Maconomy et eget firma, basert i Danmark.

Forretningssystemet har fått oppmerksomhet for bedre brukervennlighet enn mange andre forretningssystem for større organisasjoner. 

Maconomy finnes i bransjetilpassede versjoner for arkitekter og rådgivende ingeniører, IT og managementkonsulenter, revisjonsbyråer, forskningsorganisasjoner, reklame- og advokatbyråer. Deltek har blant annet levert løsningen til SINTEF. 
 
## Referanser

 
## Eksterne lenker
* 
* Delteks websted i Norge
Smøla museum

**Smøla museum** er en avdeling av Stiftelsen Nordmøre museum og består av tre avdelinger: Sanden på Veiholmen, Rangnes gamle skole og Rosvoll prestegard.

Sanden på Veiholmen er en gammel væreiereiendom og består av fem bygninger fra 1700-tallet. Den har tilhørt Eckhoff-familien fra 1795 og helt fram til 1984 da Smøla museum kjøpte eiendommen av arvingene.

Den siste av Eckhoffene som bodde i Sanden, var Astrid. Hun døde i 1983. Eiendommen står i dag slik hun forlot den. Det autentiske miljøet er noe av særpreget i Sanden. Du blir tatt med tilbake til den tida da Astrid og broren bodde der. I brygga henger garn og fiskeutstyr og i naustet ligger båtene. Inne i huset står kopper og kar slik de alltid har gjort og i andre etasje står sengene oppredd og klærne henger i klekottet.

## Eksterne lenker
* Nordmøre museum – Sanden
Leikvin Kulturminnepark

**Leikvin Kulturminnepark** er et område på Grøa i Sunndal kommune. Kulturminneparken består av Sunndal Bygdemuseum, Phillipshagen, Gravfeltet på Løykja og kirkegården på Løykja.

## Eksterne lenker
* Nordmøre museum: ''Sunndal Bygdemuseum og Leikvin Kulturminnepark''
Dag Vidar Hanstad

**Dag Vidar Hanstad** (født 1962) er en norsk tidligere håndballspiller, trener og journalist. Hanstad er professor i sport management ved Norges idrettshøgskole (NIH), samt gjesteprofessor ved Universitetet i Innlandet og forfatter.  

## Yrkesliv
Hanstad jobbet blant annet som journalist, kommentator og sportsredaktør i Aftenposten, Dagbladet, Fædrelandsvennen,  Nordlandsposten og Østlendingen, frem til han ble ansatt ved NIH i 2004.

Han tok doktorgrad ved Norges idrettshøgskole (NIH) i 2009, med avhandlingen *Anti-Doping in Sport. A Study of Policy Development since 1998*.  

Han ble professor i november 2014.

## Idrettskarriere
* A-landslaget i håndball: 142 kamper 1980–1990
* Bodø HK: Spillende trener nivå 2 og 1 1990–1993
* Fredensborg/Ski: Spiller nivå 1 1985–1990
* Kristiansand IF: Spiller nivå 1 1984–1985
* Elverum IL:  Spiller og trener nivå 2 1975–1984

## Bibliografi

* 2024 Ledelse i idrett. Fra styrerom til treningsfelt. Fagbokforlaget. Med Per Øystein Hansen. Fagbokforlaget
* 2023 Arrangementsledelse (2. utg.). Fagbokforlaget
* 2021 Idrett og bærekraft. Fagbokforlaget. Med Morten Ravlo Sandvik og Anna-Maria Strittmatter. Fagbokforlaget
* 2019 Organisasjon og lederskap i idretten. Fagbokforlaget
* 2018 *Kunnskap i bevegelse. Norges idrettshøgskole 50 år*. Akilles
* 2017 *Ungdoms-OL på Lillehammer 2016. Barneskirenn eller olympisk innovasjon?* Akilles. Sammen med Jon Helge Lesjø
* 2014 *Arrangementsledelse*. Oslo: Akilles
* 2014 *Best i håndball*. Oslo: Akilles
* 2012 *The Youth Olympic Games* Red. med Milena Parent og Barrie Houlihan). Routledge
* 2012 *Ski-VM 2011. Planlegging og forberedelsen*. Akilles (redaktør)
* 2011 *Norsk idrett – indre spenning og ytre press*. Akilles (redaktør; med Breivik, Sisjord og Skaset)
* 2005 *Fullt hus - eventyret norsk skiskyting*. Akilles
* 2005 *Fred er ei det beste, festskrift for Hans B. Skaset*. Gyldendal Undervisning (redaktør, med Goksøyr)
* 2002 *Seier’n er vår, men hvem har æren?* Schibsted Forlag
* 1995 *Fra Dælenga til Oslo Spektrum*. Oslo Håndballkrets
* 1993 *Håndballfeber*. Hjemmet Bokforlag

## Utmerkelser (utvalg)

* Schibsted Cigaren for avdelingsledelse og kommentarer i Aftenposten (1999)
* Bragdstatuetten 2003 fra Norges Håndballforbund
* Årets sportsjournalist 2008, kåret av Norske idrettsleder-Veteraner
* 2nd place New Researchers Award, The 17th Congress of the European Association for Sport Management, Amsterdam, Netherlands (2009).

## Familie
Hanstad er gift med Trine Tangeraas, og far til blant andre Jacob Hanstad.

## Referanser


## Eksterne lenker
* 

* Dag Vidar Hanstads ansattprofil på NIH.
Arne Porsum

**Arne Gunnar Porsum** (1930–2012) var en norsk sportsjournalist, kjent fra 33 år som sportskommentator for NRK Radio og som mangeårig redaktør for *Tippesiden* i *[[Dagbladet]]*.  Han dekket over femten OL og VM i diverse grener.

Han var født i Bærum. Etter examen artium og Oslo handelsgymnasium drev han som  selger og senere salgssjef i engrosforretning til 1964.  Han hadde før den tid, på  50-tallet, virket  for Ullern Avis, og drevet frilans med mye skriving for *[[Arbeiderbladet]]*. Han startet for NRK i 1964 under Gunnar Nygård og hans kortbølge-sendinger. Så gikk han til skisporten og rapporterte mye sammen med Bjørge Lillelien og Håkon Brusveen i tiden fra 1965 til 1967. Fra 1967 kommenterte han friidrett sammen med Olav Nilssen. Etter å ha rapportert fra prøvelekene til Sommer-OL 1968,  etterfulgte han sent i 1967 (sammen med Ole Jacob Jorsett) både Øivind Johnsen (gikk over til fotball) og Knut Bjørnsen (til fjernsyn) som skøytereporter.  Porsum radiodekket også VM i fotball 1974.

Porsum var sjef (redaksjonssekretær) for Radiosporten mellom 1976 og 1992, bortsett fra en tid i 1978, da han overtok etter Arvid Eriksen som sportsjournalist i *[[Aftenposten]]*. Porsum ledet i 1993 det opprøret som brakte Radiosporten tilbake til P1 etter å ha vært en tid på P2 og P3. I 1992 hadde han dog gått over til staben som skulle forberede dekningen av Vinter-OL 1994 og ble etterfulgt av Kjell Pihlstrøm som radiosportens øverste leder. Foruten skøyter rapporterte han også ski og friidrett. Hans siste reportasje som ansatt i Radiosporten, var fra landskampen mot  på Ullevaal Stadion den 30. mai 1997, men han fortsatte som frilans med skøyter og var med til Vinter-OL 1998.

Han var  visepresident i Radio Sports Working Party i Den europeiske kringkastingsunionen. Ellers var han styremedlem i Norsk Jockeyklubb (1980) og formann i Røa Idrettslag 1960–62, selv om han flyttet til Hovseter i 1990.

Porsum ble påkjørt og drept mens han krysset en trafikkert vei i Oslo. Den kvinnelige bilføreren ble siktet for uaktsom kjøring. Etter planen skulle saken ha begynt i Oslo tingrett den 28. november 2013, men saken ble henlagt 22. november 2013. Dermed fikk dødsulykken ingen følger for sjåføren. Det ble vist til at Porsum ikke  forholdt seg til regelen i vegtrafikkloven paragraf 3, da han i mørket sprang over veien utenfor fotgjengerfeltet på en normalt sterkt trafikkert vei.

## Referanser
Montevideo-konvensjonen

**Montevideo-konvensjonen**, eller **Montevideo-konvensjonen om staters rettigheter og plikter**, er en internasjonal traktat fra 1933, undertegnet av stater i Nord- og Sør-Amerika. Den er kjent for å beskrive kjennetegn ved en suveren stat.

I konvensjonens artikkel 1 beskrives fire forutsetninger for en stats medlemskap i det internasjonale statssystemet: 1) permanent befolkning, 2) et avgrenset territorium, 3) regjering og 4) kapasitet til å inngå forbindelser med andre stater.

Forutsetningene er ansett som uttrykk for kjennetegn på en suveren stat, en måte å definere hva en stat er som kalles *deklaratorisk statsteori*. Konvensjonen nedfelte et krav til effektivitet som forutsetning for internasjonal anerkjennelse som stat, der andre staters diplomatiske anerkjennelse kommer som uttrykk for at statsdannelsen allerede eksisterer og er i stand til å samhandle med andre stater. Det er imidlertid omdiskutert hva som ligger i de to siste kriteriene og det varierer hvordan og hvor strengt de praktiseres.

Montevideo-konvensjonen ble til under Organisasjonen av amerikanske staters konferanse og ble undertegnet 26. desember 1933. Statene som undertegnet konvensjonen var Argentina, Brasil, Chile, Colombia, Cuba, Den dominikanske republikk, Ecuador, El Salvador, Guatemala, Haiti, Honduras, Mexico, Nicaragua, Panama, Paraguay, Peru, Uruguay, USA og Venezuela.

Konvensjonen avtalte ellers at signatarmaktene ikke skal blande seg inn i hverandres indre anliggender eller utenrikspolitikk. Landene avtalte å ikke anerkjenne territorium vunnet ved bruk av makt og at alle tvister skal løses fredelig.

## Referanser


## Litteratur
*Ruud, Morten og Geir Ulfstein:  ''Innføring i folkerett'', Oslo: Tano Aschehoug, 1998, s. 90–94
*Østerud, Øyvind: «Stat og nasjon i utakt?», i Åsmund Birkeland (red.): ''Den moderne staten'', Oslo: Pax, 1997, s. 215–230
Jens Henrik Beer

**Jens Henrik Beer** (født 11. juni 1799 i Flekkefjord, død 22. juni 1881 i Kvinesdal) var en norsk skipsreder, forretningsmann, gårdbruker og politiker.

Jens Beer ble født i Flekkefjord som sønn av skipsreder og konsul Christopher Beer (1770–1839) og Anne Malene Tjørsvaag (1772–1820). Han hadde en yngre bror, Anders, og var barnebarn av Jens Henrik Beer sr..

Han studerte i Bergen og England, og arbeidet deretter i en periode i Bergen før han returnerte til sin hjemby i 1821. I 1824 giftet han seg med Andrea Laurentze Mølbach (1802–1872).

Beer virket som skipsreder, skipsbygger, sagbrukseier og handelsmann. Han var visekonsul for Danmark fra 1830 til 1853, Russland fra 1932 til 1863 og Nederland fra 1853 til 1863. Han ble valgt inn på Stortinget i 1835 som representant for Lister og Mandals Amt. Han satt dog kun en periode. Han var ordfører i Flekkefjord i 1840, og hans bror var det samme i 1843.

I 1830 kjøpte Beer en eiendom ved Øysanden nær Fedafjorden i Kvinesdal, og etablerte gårdsdrift. Ifølge Wollert Keilhau, «han bedrev rasjonal gårdsdrift, noe man da fikke se for første gang i de deler av landet»". Han skrev artikler om landbruk, og mottok en pris for en av disse artiklene fra Det Kongelige Selskap for Norges Vel i 1837 og fra Highland and Agricultural Society of Scotland i 1851. Etter krisen i sildefisket i Flekkefjord på 1830-tallet utvidet han virksomheten sin med et bryggeri og et brenneri. Brenneriet var dog ikke spesielt populært blant den lokale befolkningen og gikk inn etter ti års drift. Han trakk seg til slutt ut av verftsindustrien i Flekkefjord i 1854, og døde i juni 1881 i Kvinesdal.

## Referanser


## Eksterne lenker
*
La Roue Tourangelle

**La Roue Tourangelle** er et fransk endagsritt i landeveissykling som arrangeres hvert år i mars. Rittet har blitt arrangert siden 2002, 14 ganger. Rittet er av UCI klassifisert med 1.1 (første gang blir i 2013), og er en del av UCI Europe Tour. 

## Vinnere

## Eksterne lenker
*
Friidrett under Sommer-OL 1900 – Maraton menn

**Maraton** for menn var en av løpsøvelsene i friidrett under Sommer-OL 1900 i Paris. Det var tretten deltakere fra fem nasjoner som deltok i maratonløpet, som ble avviklet 19. juli 1900. Distansen var 40 260 meter, det vil si noe lengre enn det olympiske maratonløpet i Athen, fire år tidligere.

Vinneren, Michel Théato, ble opprinnelig registrert som fransk, men sent på 1900-tallet ble det oppdaget at han kom fra Luxembourg. Til tross for dette ble Frankrike lenge fortsatt kreditert for gullmedaljen, men i 2021 ble det endret til Luxembourg i IOKs statistikk.

## Rekorder
Gjeldende rekorder før lekene i 1900:

*(*)* Distansen var 40 kilometer

## Resultater

Temperaturen var nesten 40°C da maratonløpet startet klokken halvtre på ettermiddagen. En av de tretten startende brøt allerede på de fire innledende rundene på stadion før løpet gikk videre i Paris gater. Touquet-Daunis ledet løpet inntil han brøt, deretter var det Fast som tok over ledelsen. Men han klarte ikke å holde tempoet oppe og ble forbiløpt av Théato og Champion og kom i mål en drøy halvtime bak franskmennene. Det var kun sju løpere som fullførte.

## Referanser


## Kilder
* International Olympic Committee Resultater database
* De Wael, Herman. *Herman's Full Olympians*: "Athletics 1900".  Besøkt 18. mars 2006. Nettkilde: Athletics 1900 .
*
Datagulv

Et **datagulv** eller hevet gulv er et gulv som ligger over det opprinnelige gulvet i et rom. Mellomrommet mellom gulvene blir en slags «minikjeller» der man ofte har elektriske kabler. I forbindelse med datagulv blir det ofte installert et klimaanlegg.

Gulvet består ofte av plater som laget av brannsikre materialer og materialer som forebygger statisk elektrisitet.
Datagulv benyttes ofte i serverrom, avanserte kontrollrom og andre tekniske installasjoner.

## Kilder
*Blix Datagulv AS
Friidrett under Sommer-OL 1900 – Tresteg menn

**Tresteg** for menn var en av sju hoppøvelser i friidrett under Sommer-OL 1900 i Paris. Det var tretten deltakere fra seks nasjoner som deltok i trestegskonkurransen som ble avviklet 16. juli 1900.

## Rekorder
Gjeldende rekorder før lekene i 1900:

*(*)* uoffisielt

Myer Prinstein satte ny olympisk rekord med 14,47 meter.

## Resultater

## Kilder
* International Olympic Committee.
* De Wael, Herman. *Herman's Full Olympians*: "Athletics 1900". Besøkt 18. mars 2006. Nettkilde:  .
*
Ida Østergaard Madsen

**Ida Maria Østergaard Madsen** (født 28. august 1994 i Videbæk), bedre kjent som **Ida**, er en dansk sangerinne og sangskriver, som vant den danske talentkonkurransen ''X Factor'' 2012.

## Karriere
### ''X Factor'' (2012–d.d.)
Etter audition og seks liveshows i X-Factor 2012 gikk Ida videre til finalen som én av tre deltagere. Ved finalen den 23. mars 2012 i Jyske Bank Boxen i Herning sang hun Coldplays nummer *«Paradise»*, som hun sammen med Lukas Graham sang dennes nummer *«Ordinary Things»*. I den avgjørende runde fremførte hun sitt eget nummer *«I Can Be»*, og vant over Line Larsen med 61.7 prosent av de 306.317 avgitte stemmene. Vinnernummeret hadde hun skrevet i samarbeid med Tobias Stenkjær og Søren Vestergaard. *«I Can Be»* mottok i juni 2012 platina for 30.000 downloads.

DR meddelte etter finalen i Herning, at Ida hadde fått flest sms-stemmer i alle seks liveshows.

## Diskografi
### Singler

## Referanser


## Eksterne lenker
* 
* 
*
Attacus soembanus

***Attacus soembanus*** er en sommerfugl som hører til familien påfuglspinnere (Saturniidae).

## Utseende
En meget stor (vingespenn ca. 200 millimeter), brunoransje påfuglspinner med sigdformede forvinger, særlig hos hannen, som er spinklere og mer smalvinget enn hunnen.
Denne arten er temmelig ensfarget lysbrun, de gjennomsiktige flekkene i hannens vinger er små og omtrent likesidet trekantede.

## Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

## Utbredelse
Arten lever bare på Sumba i Indonesia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae – 59 slekter med ca. 500 arter. Muligens en parafyletisk gruppering.
************** Slektsgruppen Attacini – inneholder mange svært store arter
*************** Slekten *[[Attacus]]* Linnaeus, 1767 
**************** *Attacus soembanus* van Eecke, 1937

## Eksterne lenker
* 
* Saturniidae Web - *Attacus soembanus*. Med bilde av arten http://www.saturniidae-web.de/Attacus%20soembanus.htm
Einride Tveito

**Einride Tveito** (født 29. mars 1877 i Aure og oppvokst i Ulvik, død 4. august 1957 i Oslo) var en norsk lærer og forfatter. Han er særlig kjent som dramatiker, og gjennombruddsstykket *Ran* (1920) gjorde suksess på Det norske teatret i 1921.

Kort tid etter at faren Lars Tveito hadde flyttet fra Aure og hjem til Ulvik for å overta gården, døde han. Einride Tveito vokste opp med mora Herborg og fire søsken. Han gikk på Sogndal Folkehøgskule og tok eksamen ved Stord seminar i 1898. Han var lærer noen steder på Jæren, giftet seg i 1904 med Tea Clemetsen fra Stavanger, og bodde fra 1906 i Stavanger som lærer. Her engasjerte han seg i mållag og bondeungdomslag, og var redaktør for BUL-avisen *[[Rygja tidend]]* fra starten i 1908 til 1911. Han arbeidet som lærer fram til pensjonsalderen, og skrev på kvelds- og nattetid. Som pensjonist bosatte han seg i Oslo, men hadde også hytte i hjembygda Ulvik.

Han debuterte i 1902 med fortellinga *Naar broren tutar til vinden*, og skrev i alt 3 prosabøker og 6 skuespill; et av skuespillene er ikke utgitt i bokform. Som de beste verkene hans nevnes *Ran* (1920) og *Menneske i drift* (1937).

## Referanser
Mari Kristin Sisjord

**Mari Kristin Sisjord** (født 3. oktober 1952) er en norsk idrettssosiolog og professor ved Institutt for idrett og samfunnsvitenskap ved Norges idrettshøgskole (NIH). Hun jobber blant annet med likestilling, idrett og mangfold.

Sisjord fullførte sin doktorgrad på NIH i 1994 med avhandlingen *Idrett og ungdomskultur. Bø-ungdom i tall og tale.*

## Eksterne lenker

* Mari Kristin Sisjords ansattprofil på NIH.
Hans Berg

**Hans Berg** (1902–1980) var en norsk gårdbruker og politiker (Kristelig Folkeparti) fra Bodin i Nordland. Han var stortingsrepresentant for Nordland i fire perioder fra 1954 til 1969.

Hans Berg var ordfører i Bodin kommune i perioden 1952&ndash;1955, og han hadde en rekke verv og posisjoner i Bodin i perioden 1936 til 1967.

## Referanser


## Eksterne lenker
* 
*